Geir Haarde mælir með Sjálfstæðu fólki eftir Halldór Laxness Halldór Kiljan Laxness opnar heillaskeyti sem honum bárust vegna Nóbelsverðlaunanna sem hann fékk árið 1955 . mbl.is / Ól.K.M. Fjölmargir einstaklingar sækja í bókasöfn og bókmenntaarf þeirrar þjóðar sem þeir heimsækja á ferðalögum sínum . Á vef Condé Nast Traveler er sérstök grein fyrir þennan hóp þar sem sendiherrar í nokkrum löndum velja eina bók sem þeir mæla með að sé lesin áður en landið þeirra er heimsótt . Greinin er endurgerð frá árinu 2017 og er Geir Haarde fenginn til að mæla með bók fyrir Ísland . Hann mælir með Nóbelskáldinu Halldóri Laxness og bókinni Sjálfstætt fólk . Bækurnar á listanum eru í ólíkum flokkum bókmennta . Sem dæmi er mælt með að lesa bókina A Man Called Ove eftir Fredrik Backman áður en farið er til Svíþjóðar og Seven Hundred Years : A History of Singapore til að skilja menningu og sögu Singapore betur .